als_Latn dik_Latn sag_Latn
Prishtinë, 24 nëntor 2014 – Aleanca për Ardhmërinë e Kosovës (AAK), në mbledhjen e sotme të Kryesisë me kryetarët e degëve, vlerësoi se javët dhe muajt e ardhshëm do të jenë të rëndë për shtetin dhe qytetarët e Kosovës.
Aleanca shprehë bindjen se koalicioni i krijuar, PDK – LDK, ka për synim dëmtimin e demokracisë, vazhdimin e keq-qeverisjes, rritjen e shpenzimeve qeveritare, rritjen e luksit të qeveritarëve dhe varfërimin e qytetarëve të Kosovës, ka kumtuar AAK-ja.
“Dy kompani politike kanë ndërtuar konsorciumin oligarkik për përfitime në kurriz të qytetarëve dhe shtetit të Kosovës, si dhe për vazhdimësinë e kapjes së shtetit”, thuhet në njoftim për media.
AAK konsideron, po ashtu, se koalicioni do të synojë “fshehjen e krimit, të keqpërdorimeve të mëhershme, të tashme, dhe keqpërdorimeve të ardhshme që planifikojnë”.
Aleanca apelon te qytetarët e Kosovës, shoqëria civile dhe mediat, që të mos nënshtrohen asnjëherë ndaj të keqes së pritur, thuhet në fund të njoftimit.
als_Latn als_Latn als_Latn als_Latn als_Latn